recursal/SuperWikiNEXT-32B huggingface dataset:
**פיג'ו 108** (בצרפתית: **Peugeot 108**) היא מכונית מיני הנמכרת על ידי יצרנית המכוניות הצרפתית פיג'ו החל מקיץ 2014. היא מחליפה את קודמתה, פיג'ו 107, נושאת דגל המכונית העירונית של פיג'ו במשך 9 שנים. כמו קודמתה, גם ה-108 החדשה היא תולדה של פרויקט משותף בין פיג'ו, סיטרואן וטויוטה לייצור שלוש מכוניות מיני עירוניות בעלות מספר מאפיינים טכניים ועיצוביים דומים.

נתונים טכניים
-------------

פיג'ו 108 מגיעה בשתי גרסאות: אחת עם מנוע (טויוטה) בנפח של 1.0 ליטר, המגיעה עם אפשרות לבחירת תיבת הילוכים רובוטית ו-69 כ"ס; והשנייה מנוע Pure-Tech בעל נפח של 1.2 ליטר, בעלת תיבת הילוכים ידנית בלבד ו-82 כ"ס. התאוצה מעמידה למהירות של כ-100 קמ"ש אורכת כ-14.3 שניות למכונית בעלת נפח מנוע 1.0 ליטר וכ-11 שניות לדגם בעל נפח מנוע 1.2 ליטר. צריכת הדלק (ק"מ/ליטר) היא 23 לדגם 1.0 ליטר ו-24.4 לדגם 1.2 ליטר, מספרים אלו מהווים שיפור של כ-5% בצריכת הדלק לעומת פיג'ו 107.

עיצוב ואבזור פנימי
------------------

ברמה העיצובית ממשיכה פיג'ו 108 את השפה העיצובית של פיג'ו 308, שבאה לידי ביטוי במיוחד בעיצוב חזית המכונית – פנסי הרכב הקדמיים מזכירים עיניים חתוליות ומתכתבים עם לוגו האריה של היצרנית. האבזור הפנימי כולל מסך בגודל 7 אינץ', מגביל מהירות, מערכת TPMS לניטור לחץ האוויר בצמיגים, בקרת אקלים דיגיטלית, בלוטות' מובנה, בקרת מראה (Mirror Screen) – המאפשרת שיקוף צג הטלפון הסלולרי על גבי המסך הראשי של המכונית, שש כריות אוויר, בקרות יציבות ובלימה, בלימה אוטומטית בחירום, הנעה ללא מפתח, גג בד באורך של כ-78 ס"מ (אופציונלי) ועוד.

קישורים חיצוניים
----------------

ויקישיתוף מדיה וקבצים בנושא **פיג'ו 108** בוויקישיתוף
* 

* אתר האינטרנט הרשמי של פיג'ו 108
* פיג'ו 108, באתר אוטו
* פיג'ו 108, באתר פיג'ו ישראל

הערות שוליים
------------

1. ↑
2. ↑  Peugeot 108: The Design Story

| **פיג'ו** — **לוח זמנים, 1950 - 2009** |
| --- |
|  | 1950 - 1959 | 1960 - 1969 | 1970 - 1979 | 1980 - 1989 | 1990 - 1999 | 2000 - 2009 | 2010 - 2019 |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 |
| מכונית מיני |  |  |  | 104 |  |  | 106 |  | 107 | 108 |
| סופרמיני | 203 |  | 204 |  |  | 205 |  | 206 | 207 | 208 |
| משפחתית |  |  | 304 | 305 | 309 | 306 | 307 | 308 |
| משפחתית גדולה / "מנהלים" |  | 403 | 404 |  |  | 405 | 406 | 407 | 508 |
| מכונית סלון |  |  | 504 | 505 |  |  |  |
|  |  |  | 604 |  | 605 | 607 |  |
|  |
| טנדרון |  |  |  |  |  | פרטנר | פרטנר II |
| מיקרוואן |  |  |  |  |  |  | 1007 |  |
| מיניוואן |  |  |  |  |  | 806 | 807 |  |
| רכב שטח ופנאי גדול |  |  |  |  | P4 |  |  |  | 4007 | 4008 |
**Roaring Forties** הוא אלבום משנת 1994 של היוצר הבריטי פיטר האמיל.

הפקה
----

שם האלבום הוא משחק מילים כפול. מחד שם האלבום מתייחס לשיר Pushing Thirty מהאלבום The Future Now. מאידך Roaring Forties בסלנג ימאים פירושו אזורי האוקיינוס שבין קו רוחב 40 ל-50, שידועים במימהם הסוערים. מכאן ומכאן, איפה, מתייחס האלבום לשנות ה-40 בחייו של האמיל.

באופן הולם, באלבום ישנן לא מעט התייחסויות "ימיות", והשימוש באלגוריה שמדמה אדם המשתדל לנהל את חייו לנווט של ספינה שכיח.

באלבום מופיעה יצירה ארוכה המחולקת לתת פרקים בשם Headlong Stretch, הדנה בתובנות הנגזרות ממבט לאחור בחיים, ובפרט הרהור ב"חיים אלטרנטיביים" שהיו יכולים להיות אילו החלטנו או פעלנו אחרת בעבר:

> 
> רק במבט לאחור אנו יכולים לראות את שעשינו; רק במבט לאחור אנו מבינים היכן אנו עומדים
> 
> 
> 
> 

שיר הסיום הוא בלדה שמסכמת את החיים כמסע ימי, עתיר סערות לא צפויות ומשברים, ומטיף לאופטימיות וקבלת הקושי בחיים כתרומה לאדם:

> 
> כל טקסי המעבר מחזקים אותנו
> 
> 
> 
>

רשימת שירים
-----------

1. "Sharply Unclear"
2. "The Gift Of Fire"
3. "You Can't Want What You Always Get"
4. "A Headlong Stretch"
5. "Your Tall Ship"

קישורים חיצוניים
----------------

* MusicBrainz Roaring Forties באתר MusicBrainz
* Discogs Roaring Forties באתר Discogs
* AllMusic Roaring Forties באתר AllMusic

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: d79f56b9-2384-3931-bee1-f742a61653a4

 |
**ניית'ן מייקל קולינס** (באנגלית: **Nathan Michael Collins**; נולד ב-30 באפריל 2001 בליקסליפ שבאירלנד) הוא כדורגלן אירי המשחק בעמדת הבלם בקבוצת ברנטפורד מהפרמייר ליג ובנבחרת אירלנד.

קריירת מועדונים
---------------

קולינס גדל במחלקות הנוער של צ'רי אורצ'רד וסטוק סיטי. הוא ערך 39 הופעות ליגה במדי סטוק סיטי במסגרת הפוטבול ליג צ'מפיונשיפ, בהן הבקיע שני שערים.

ב-24 ביוני 2021 חתם קולינס על חוזה לארבע שנים בברנלי מהפרמייר ליג. ב-25 באוגוסט ערך את הופעת הבכורה שלו במועדון, בהפסד לניוקאסל יונייטד במסגרת הסיבוב השני של גביע הפוטבול ליג לעונת 2021/2022. ב-2 באוקטובר ערך את הופעת הבכורה שלו בליגה, בתיקו 0-0 נגד נוריץ' סיטי במסגרת המחזור השביעי בליגה לעונת 2021/2022. ב-6 באפריל 2022 הבקיע את שער הבכורה שלו במועדון, בניצחון 3-2 על אברטון במסגרת המחזור ה-19 בליגה. בסך הכל ערך 19 הופעות ליגה במדי המועדון, בהן הבקיע שני שערים.

ב-12 ביולי 2022 חתם קולינס על חוזה לחמש שנים בוולברהמפטון וונדררס מהפרמייר ליג. ב-6 באוגוסט ערך את הופעת הבכורה שלו במועדון, בהפסד 1-0 ללידס יונייטד במסגרת המחזור הראשון בליגה לעונת 2022/2023.

ב-4 ביולי 2023 חתם קולינס בברנטפורד.

קריירה בינלאומית
----------------

ב-12 באוקטובר 2021 ערך קולינס את הופעת הבכורה שלו בנבחרת אירלנד, בניצחון 4-0 על נבחרת קטר במשחק ידידות. ב-14 ביוני 2022 הבקיע את שער הבכורה שלו בנבחרת, בתיקו 1-1 נגד נבחרת אוקראינה במסגרת ליגת האומות 2022/2023.

קישורים חיצוניים
----------------

ויקישיתוף מדיה וקבצים בנושא **ניית'ן קולינס** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑  Collins Joins Clarets באתר הרשמי של ברנלי, 24 ביוני 2022 (באנגלית)
2. ↑  Wolves complete Collins signing באתר הרשמי של וולברהמפטון וונדררס, 12 ביולי 2022 (באנגלית)
**על ניהול משק הבית** (ביוונית: **Οἰκονομικός**, תעתיק: אוֹיקונוֹמיקוֹס) מאת קסנופון, הוא דיאלוג סוקרטי מהמאה ה-4 לפנה"ס, העוסק בכלכלת הבית ובחקלאות.
זוהי אחת מהיצירות המוקדמות ביותר המתארות את ה"כלכלה" (economics) במובנה המקורי כאחזקת הבית, והיא מהווה מקור מידע להיסטוריה החברתית והאינטלקטואלית של יוון הקלאסית, תוך נגיעה בנושאים נלווים, כגון מערכות יחסים בין גברים ונשים, עבדות, חינוך ועוד.
חוקרים נוטים לתארך את חיבור היצירה לתקופה מאוחרת בחייו של קסנופון (362 לפנה"ס לערך). היצירה תורגמה ללטינית על ידי קיקרו, וזכתה לתהילה מחודשת בתקופת הרנסאנס.

תוכן הדיאלוג
------------

סיפור המסגרת של הדיאלוג מתאר את שיחת קריטובולוס - בנו של קריטו מאלופסה - עם סוקרטס, הסבה סביב שאלות סוקרטס סביב משמעות העושר, שמזוהה בתועלת ובאיכות חיים ולא רק ברכוש, ותולה את הצלחת כלכלת הבית במתינות ועבודה קשה.
בעניין ניהול משק הבית, מצטט סוקרטס, הטוען כי הוא עצמו איננו יודע דבר בנושא, את איסכומכוס. זה האחרון היה אציל-חקלאי (ביוונית: καλὸς κἀγαθός, בכתיב לטיני: Kalos kagathos) שהיה ידוע כ"יפה וטוב". איסכומכוס נתן לסוקרטס עצות בנושא חינוך האשה והעבדים, ובשמירה עליהם. החיבור מכיל מידע רב אודות חקלאות וכולל עצות רבות בנושא. שני שלישים מהדיאלוג נסובים על השיחה עם איסכומכוס.
בסוף הדיאלוג אין חזרה לשיחת סוקרטס עם קריטובולוס.

לקריאה נוספת
------------

* דיאלוגיים סוקרטיים, גבריאל דנציג, הוצאת שלם.

קישורים חיצוניים
----------------

ויקישיתוף מדיה וקבצים בנושא **על ניהול משק הבית** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007595282105171
* BnF: cb123205551 (data)
* VIAF: 91152138660010982543
* WorldCat (עם VIAF): 91152138660010982543

 |
**Rising Eagle: Futuristic Infantry Warfare** הוא משחק פעולה ממוחשב השייך לז'אנר "משחקי יריות" מגוף ראשון (קרי: המשחק מתבצע מנקודת מבטו של הגיבור הראשי). משחק זה פותח על ידי חברת Invasion Interactive הישראלית. המשחק מבוסס על המנוע 'Nebula2' שעבר מספר שינויים משמעותיים.

עלילת המשחק עוסקת במלחמה עתידנית המתרחשת בשנת 2040 ברחבי העולם בה משתתפות ארצות הברית, האיחוד האירופי, סין, ישראל ואיראן. במשחק ניתן לשחק בכוחות חיל הנחתים האמריקני, כוחות האיחוד האירופי, כוחות צבא השחרור העממי של הרפובליקה העממית של סין, כוחות צה"ל וכוחות משמרות המהפכה האסלאמית של איראן. ניתן לשחק בשלוש מערכות שונות במשחק - בעיר סינית גדולה (בה כוחות חיל הנחתים האמריקני נלחמים בכוחות צבא השחרור העממי), בפריז (בה כוחות חיל הנחתים האמריקני נלחמים בכוחות הפדרציה האירופית) או בעזה (בה כוחות צה"ל נלחמים בכוחות משמרות המהפכה האסלאמית).

המשחק יצא בתחילה לשווקים במחיר של 20 דולרים, אך לבסוף הוחלט להפיצו בחינם ב-16 באפריל 2008. ב-26 באפריל 2009, הודיעה Invasion Interactive כי תפסיק לעדכן את המשחק ולתמוך בו, ועל סגירת רוב השרתים. באפריל 2014 הודיעה חברת GameSpy על סגירת כל השרתים שלה. למפתחים ניתנה תקופה של כחודש למצוא תחליף למערכת שבה השתמשו על מנת שהמשחקים שלהם לא יושפעו מהסגירה. ב-31 במאי 2014 שרתי החברה נסגרו, והמשחק **Rising Eagle** שלא עודכן בזמן, נסגר סופית יחד איתם.

פרסים
-----

לאחר הוצאת טלאי בשם 'Gaza expansion', המשחק זכה בתחרות של תעשיית המשחקים הישראלית בכנס GameIS בקטגוריית "המשחק להורדה/מכירה הטוב של השנה" (לשנת 2009).

| שנה | פרס | מעניק/ת הפרס | תוצאה |
| --- | --- | --- | --- |
| 2009 | המשחק להורדה/מכירה הטוב של השנה | אגודת GameIS | **זכייה** |

קישורים חיצוניים
----------------

* אבישי רויטבלט, Vgames, ביקורת: המשחק הישראלי Rising Eagle, באתר ynet, 7 בפברואר 2008
* אסף ליבנה, GameX, בלעדי: Rising Eagle חוזר, ובגדול!, באתר GameX, 15 ביולי 2011

הערות שוליים
------------

1. ↑  רפאל בן ארי, גיימר, Rising Eagle: מגשימים חלום בישראל, באתר של "רשת 13", 5 בפברואר 2008 (במקור, מאתר "nana10")
2. ↑  יובל בירב, Vgames, המשחק הישראלי Rising Eagle נסגר, באתר ynet, 26 בינואר 2009
3. ↑  זוכי פרסי GameIS לשנת 2009
**Rkhunter**‏ (ראשי תיבות של "**R**oot **K**it Hunter") הוא כלי לבדיקות אבטחה, סריקה ואיתור של יישומי Rootkit וקובצי דלת אחורית, מבוסס קוד פתוח ונכתב בשפות Perl ובאש.

**הכלי מאתר קבצים חשודים באמצעות מספר דרכים:**

* בדיקת קבצים מקומיים והשוואת אלגוריתם גיבוב בטוח (SHA-1) שלהם עם אלה הנמצאים במסד הנתונים המקוון.
* בדיקת הרשאות.
* חיפוש אחר קבצים מוסתרים.
* איתור מחרוזות חשודות.

Rkhunter פותח על ידי מייקל בולאן (Michael Boelen) בשנת 2003 והחל משנת 2006 הוא מתוחזק על ידי חברת SourceForge.

שימוש
-----

השימוש הסטנדרטי בכלי `rkhunter`, בסביבת יוניקס, יתבצע כדלקמן:

```
$ rkhunter --check

[ Rootkit Hunter version 1.4.2 ]

Checking system commands...

  Performing 'strings' command checks
    Checking 'strings' command                               [ OK ]

  Performing 'shared libraries' checks
    Checking for preloading variables                        [ None found ]

```

ניתן לשלב ערכים נוספים:

* rkhunter --update: תבצע עדכון לבסיס הנתונים.
* rkhunter --version: תציג את הגרסה הנוכחית של הכלי המותקן.
* rkhunter --help: תציג את ספר הוראות של פקודה זו.

ראו גם
------

* בדיקת חדירות
* דלת אחורית
* סורק פגיעות
* סוס טרויאני (תוכנה)
* Chkrootkit

קישורים חיצוניים
----------------

* אתר האינטרנט הרשמי של Rkhunter (באנגלית)
נעליים גבוהות שהפיצה חברת אדידס לכבוד אולימפיאדת 1988
**נעליים גבוהות** (באנגלית: **high shoes**; מכונים גם כ**נעלי כדורסל**) הן נעליים אשר גבוהות מגובה הקרסול כגון נעלי אולסטאר, אייר ג'ורדן, Air Force (אנ'), ואנס, Reebok Freestyle (אנ') ו-Nike Air Yeezy (אנ') ומשמשות כנעלי סניקרס או נעלי ספורט.

נעלים גבוהות מהמותג Nike Air Yeezy (אנ')
הנעליים הגבוהות החלו להיות בשימוש נפוץ לראשונה בשנות ה-80, אז שימשו בעיקר כנעלי כדורסל אשר היו מגנים על הכדורסלנים מפני פגיעה בקרסוליים. סוגים שונים של נעלי כדורסל מתאפיינים בכריות אוויר לצמצום פגיעות, קפיצים וסוליה אחידה על כל הנעל.

הנעליים החלו לצבור פופולריות החל משנות העשרים של המאה העשרים ואחת בעיקר בקרב בני נוער. קבוצות מעריצי איידול רבות כגון Shinee ו-Kara (אנ'), נוהגות להתאפיין בנעלים גבוהות גם הן.

נעלי צבא
--------

נעליים צבאיות חי"ר שחורות צה"ליות תוצרת החברה האמריקאית McRae
 ערך מורחב – **נעלי צבא**  

נעלי צבא הן נעליים המשמשות את החיילים ומהוות חלק בלתי נפרד מהתלבושת הצבאית התקנית והמלאה. נעלי הצבא המשמשות בפעילות מבצעית נועדה לאפשר ללוחמים הגנה על רגליהם ועל קרסוליהם, ולאפשר יציבות במהלך הפעילות בתנאי שטח שונים. לצורך כך מקובלות כיום, במרבית צבאות העולם, נעלי עור גבוהות.

נעלי צבא גבוהות הפכו גם למוצר אופנה בתרבות הגותיקה והפאנק. כמו כן, בשל נוחותן בתנאי שטח נוהגים גם אנשים שאינם אנשי צבא לנעול נעליים אלה, ואלה נמכרות גם בחנויות מטיילים.

קישורים חיצוניים
----------------

* אתר למנויים בלבד אלכס ויליאמס, הניו יורק טיימס, כך טיפסו נעלי הספורט לצמרת האופנה, באתר הארץ, 17 באוגוסט 2014

הערות שוליים
------------

1. 1 2  서울신문, 아이돌 필수품 ‘하이탑 운동화’, 서울신문, ‏5 בספטמבר 2010
2. ↑  7 classic high-top sneakers for men to splurge on right away, Lifestyle Asia Hong Kong, ‏2023
3. ↑  שושנה חן, מדריך: איך לבחור נעל ספורט וכמה הן עולות, באתר ynet, 14 ביוני 2007
פירוש נוסף ערך זה עוסק בתל יונה בראשון לציון. אם התכוונתם לתל יונה באשדוד, ראו גבעת יונה.
תל יונה-מבט מצפון
התל מהחוף

לחצו כדי להקטין חזרה

לחצו להגדלה

---

מפת אזור חולות ראשון לציון כיום (גוש החולות המערבי ששרד מהדיונה המקורית)

**תל יוֹנָה** הוא תל בגובה של כ-40 מטר מעל פני הים, הממוקם על חוף הים בגבולה המערבי של ראשון לציון, ושטחו הכולל הוא כ-35 דונם.

הסביבה
------

סביבתו של תל יונה מכוסה בדיונות חול, שנוצרו ככל הנראה לאחר המאה ה-6 לספירה. מתחת לדיונות, בעיקר בחלקו המזרחי של התל, מרובדות שכבות חמרה מ"תצורת נתניה" המונחות אופקית על גבעות קדומות עוד יותר של "כורכר דור". בחלק מן השטח, בעיקר בחלקו המערבי, הוסר החול כתוצאה מפעילות בת זמננו ונחשף הכורכר. הצמחייה שעל הדיונות מתמעטת ככל שמתרחקים מקו החוף.

ארכאולוגיה
----------

התל הוא אתר עתיקות המוכרז כחוק משנת 1992.

בסקר ארכאולוגי שנערך בו נמצאו שרידי קירות, רצפת טיח ובורות רדודים. בנוסף לכך נחשפו קטעי רצפות פסיפס אשר רובן נשדד ככל הנראה, ומתקן תעשייתי. באתר נמצאו חרסים מהתקופות הפרסית, הרומית, הביזנטית והמוסלמית הקדומה. על מדרונות התל נמצאו ממצאים ארכאולוגיים, בעיקר כלי צור מהתקופות הנאוליתית והכלקוליתית, וכן שברי כלי חרס מהתקופות הרומית, הביזנטית והאסלאמית הקדומה.

דיונות החול הצעירות מכסות אתרים שהקדומים שבהם מן התקופות הפרהיסטוריות. השרידים שנמצאו בסביבת התל מרמזים על התיישבות קדומה על גבעות הכורכר שבקרבת חוף הים, ומצטרפים לאתרים שהוכרזו בידי אגף העתיקות בשנות ה-70, שייתכן כי נפגעו במהלך השנים.

המצב הנוכחי
-----------

כיום נכלל תל יונה בתוך מטווח 24 אשר הגישה אליו אינה אפשרית לאזרחים. בראש התל בנוי בסיס צבאי קטן של חיל הים ובו עמדת מכ"ם. השטח כולו הוא חלק משדה ניסויים של טכנולוגיות צבאיות שונות ומטווח צבאי. העבודות שנעשו לצורכי הכשרת השטח בשנות ה-70 והשימושים הצבאיים לאורך השנים גרמו לנזקים רבים לתכסית הקרקע, הצמחייה, וחיי הטבע באזור ולאובדן של ממצאים ארכאולוגיים.

תל יונה משמש כנקודת ציון חשובה ביותר של נתיבי הטיסה במרחב האווירי של ישראל, הן בטיסות על פי ניווט ראיה והן לטיסות בניווט מכשירים. נתיב הטיסה העובר מצפון לדרום על קו החוף מסתיים מעל תל יונה ומהווה נקודת ציון לפניה לכיוון פנים הארץ. השטח האווירי שמדרום לתל יונה הוא חלק מן השטח הצבאי הסגור לתעופה אזרחית.

לקריאה נוספת
------------

* מנשה ברוש, "תל יונה", בתוך **חדשות ארכאולוגיות**, מ"ד (1972), עמ' 26

קישורים חיצוניים
----------------

ויקישיתוף מדיה וקבצים בנושא **תל יונה** בוויקישיתוף
* יהודה דגן ועופר מרדר, ‏ראשון לציון, חולות, סקר, דוח סופי, באתר "חדשות ארכיאולוגיות", גיליון 122, 12 בספטמבר 2010, ISSN 1565-5334 (תל יונה ושטחי מטווח 24).
**מלכה גורפיין אורגד** (נולדה ב-1967) היא פרופסור חבר במחלקה לסטטיסטיקה וחקר ביצועים באוניברסיטת תל אביב. עיקר המחקר שלה עוסק בהערכת סיכון מחלה ובחיזוי באמצעות גנים מועמדים וגורמי סיכון סביבתיים, הן מנתוני הישרדות במשפחה והן בביקורת מקרה; גנטיקה סטטיסטית; סטטיסטיקה א-פרמטרית; ביוסטטיסטיקה; ולמידת מכונה.

השכלה
-----

בשנת 1994 סיימה תואר שני בסטטיסיטיקה באוניברסיטה העברית בירושלים.

בשנת 1999 היא סיימה דוקטורט בסטטיסטיקה באוניברסיטה העברית בירושלים בהנחיית פרופסור בנימין יקיר ופרופסור דוד צוקר.

קריירה
------

בשנים 1999–2000 היא עבדה כחוקרת במרכז לחקר הסרטן פרד האצ'ינסון, שבסיאטל, ארצות הברית.

בשנים 2001–2007 עבדה כמרצה ולאחר מכן כמרצה בכירה למתמטיקה וסטטיסטיקה באוניברסיטת בר-אילן.

בשנת 2005 הצטרפה כמרצה בכירה לפקולטה להנדסת תעשייה וניהול בטכניון. בשנת 2010 מונתה לפרופסור חבר בכיר בטכניון, שם עבדה עד שנת 2014.

בשנת 2012 התארחה גורפיין כחברת סגל אורחת במחלקה לביוסטטיסטיקה וביולוגיה חישובית בבית הספר לבריאות הציבור של אוניברסיטת הרווארד, בבוסטון, ארצות הברית.

בשנת 2014 הצטרפה לסגל אוניברסיטת תל אביב בדרגת פרופסור חבר בחוג לסטטיסטיקה וחקר ביצועים.

תחומי מחקר
----------

החל משנת 2003 ואילך משמשת כחוקרת שותפה במחלקה לבריאות הציבור אשר במרכז לחקר הסרטן פרד האצ'ינסון.

בין תחומי המחקר של פרופסור גורפיין אורגד ניתן למצוא: ניתוח סדרתי קבוצתי; שגיאות מדידה; ניתוח הישרדות חד ורב-ממדי; מודלים של frailty; מודלים עם סיכונים מתחרים; מודלים עם אפקטים מקריים; מודלים של קופולה; אמידת סיכונים גנטיים; מבחנים אי-פרמטריים לאי-תלות; אמידת התורשה על-סמך נתוני GWAS; ויישומים במחקרים קליניים.

ספריה
-----

* Gorfine, M. (2012). Frailty models in survival analysis (book review). Journal of the American Statistical Association, 107(497), 433-434.

לקריאה נוספת
------------

* הרצאה של פרופסור מלכה גורפיין: ניבוי סיכונים בעידן רפואה מותאמת אישית - 2020

קישורים חיצוניים
----------------

* אתר האינטרנט הרשמי של מלכה גורפיין אורגד
* מלכה גורפיין אורגד, באתר אוניברסיטת תל אביב
* רשימת פרסומים של פרופסור גורפיין אורגד

הערות שוליים
------------

1. ↑  Shay Yaacoby; Malka Gorfine, Malka Gorfine, אוניברסיטת תל אביב (באנגלית)
2. ↑  פרופ' מלכה גורפיין אורגד | הפקולטה למדעים מדויקים ע"ש ריימונד ובברלי סאקלר, באתר אוניברסיטת תל אביב

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007261936505171
* ORCID: 0000-0002-1577-6624
* VIAF: 97860279
* WorldCat (עם VIAF): 97860279

 |
**נעלי הדייג** (באנגלית: **The Shoes of the Fisherman**) הוא רומן מאת הסופר האוסטרלי מוריס ווסט, שפורסם לראשונה בשנת 1963.

תוכן
----

הרומן עוסק בבחירת אפיפיור אוקראיני, והוא ניתוח של הפוליטיקה של הוותיקן. קיריל פאבלוביץ' לאקוטה, שמונה לקרדינל על ידי האפיפיור הקודם, שואב השראה מחייהם של שני בישופים קתולים אוקראינים: הקרדינל יוסיף סליפיג' והבישוף הריהורי לאקוטה. סליפיג' שוחרר על ידי משטרו של ניקיטה חרושצ'וב מהגולאג הסיבירי בשנת 1963, בשנת פרסום הרומן, לאחר לחצים פוליטיים מצד האפיפיור יוחנן העשרים ושלושה והנשיא ג'ון קנדי. סליפיג' הגיע לרומא בזמן כדי להשתתף במועצת הוותיקן השנייה. לאקוטה מת ב-1950 בגולאג הסובייטי.

עלילת משנה ברומן עוסקת במערכת היחסים של קיריל עם תאולוג ומדען שנוי במחלוקת, האב טלמונד. רבים מהמאפיינים של האב טלמונד התבססו על הפליאונטולוג הישועי הצרפתי פייר טייאר דה שארדן.

הספר פורסם במקרה ב-3 ביוני 1963, היום בו מת האפיפיור יוחנן ה-23. הספר הגיע למקום הראשון ברשימת רבי המכר של הניו יורק טיימס לספרות למבוגרים ב-30 ביוני 1963, והפך לרומן מספר 1 הנמכר ביותר בארצות הברית לאותה שנה, לפי Publishers Weekly.

קיריל לקוטה, גיבור הרומן והארכיבישוף של לבוב הופך לקרדינל ומאמץ את התואר אתנסיוס הקדוש. בשנת 1965, יוסיף סליפיג', הארכיבישוף של לבוב הוכרז כקרדינל עם התואר סנט'אטנסיו (אתנסיוס הקדוש) על ידי האפיפיור פאולוס השישי.

עיבוד קולנועי
-------------

 ערך מורחב – **נעלי הדייג (סרט)**  

גרסה קולנועית בבימויו של מייקל אנדרסון יצאה לאקרנים בשנת 1968.

הערות שוליים
------------

1. ↑  William H. Honan"Morris West, Popular Novelist Focusing on Faith, Dies at 83", *The New York Times*, 12 October 1999
2. ↑  Tony Stephens, "Last Rites", Sydney Morning Herald, Spectrum, 3 June 2000

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2001070391
* NLA: 35379184
* VIAF: 185326253
* WorldCat (עם VIAF): 185326253

 |
הלוגו של חברת סירקה
נעל של חברת סירקה
לוגו מעוצב מודפס על חולצה
**נעלי סירקה**, באנגלית **C1rca**, (הספרה 1 מחליפה את האות i), היא חברת נעליים לסקייטבורד ואביזרים נוספים. 

החברה החלה לפעול בשנת 1999 בארצות הברית, בסאן קלמנטה בקליפורניה. החברה הוקמה על ידי חברת ההפצה פור סטאר (Four Star Distribution) כדי להקל עליה בתחרות במכירת נעליים לגולשי סקיטבורד. חברת פור סטאר הייתה באותו זמן חברת סנובורד. גולש הסקיטבורד המפורסם צ'אד מוסקה (Chad Muska) עזב באותה עת את חברת הנעליים אי אס (e'S) והצטרף לסירקה להקמת המותג החדש.

ב-15 ביולי 2004, מכרה חברת פור סטאר את עסקי הסנובורד שלה לחברת הסנובורד בארטון ועסקיה החלו מתרכזים בנעליים לסקייטבורד בלבד. הסיסמה שאימצה החברה הייתה: "מחויבים לסקייטבורדינג". צ'אד מוסקה עזב את חברת סירקה בשנת 2005 לחברת הנעלה אחרת בשם סופרה. 

כמקובל בחברות המספקות ציוד לגולשי סקייטבורד, גם לחברת סירקה קבוצת הדגמה מקצועית של גולשי סקייטבורד הכוללת את אדריאן לופז, ג'ון אליהת פיטר רמונדטה, טוני טייב, סיירה פלרס, וינדזור ז'ימס, דניס דורנט, דוד רייס ודני סרזיני. על צוות הגולשים של החברה נמנו בעבר ז'אמי תומאס, קריס קול ומארק אפליארד. 
גם הסוכן של נעלי סירקה בישראל מקדם את המוצר באמצעות קבוצה של גולשי סקייטבורד, המבצעת מעת לעת הדגמות של גלישת סקייטבורד ברחבי הארץ.

חברת סירקה החלה להפיץ במאי 2006 סרט וידאו בשם "It's Time" שניתן ללא תוספת תשלום על ידי סוכניה המורשים לרוכשי הנעליים שלה וכן הופץ עם כתבי עת לסקייטבורד.

קישורים חיצוניים
----------------

* 

* אתר האינטרנט הרשמי של נעלי סירקה (באנגלית)
* סירקה ארצות הברית
* סירקה קנדה
* על שרשרת ההספקה של פור סטאר שמטרתה לתמוך בשווק נעלי סירקה

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"נעלי סירקה"**.
בנק אגודת הטמפלרים ביפו עם הדגל הנאצי, קרל לוץ
**בנק אגודת הטמפלרים** (בגרמנית: **Bank der Tempelgesellschaft**) היה בנק ארצישראלי שהקימה אגודת הטמפלרים, ופעל בין השנים 1924 ל-1939.

הטמפלרים הגרמנים שהגיעו לארץ ישראל, החל מ-1868, נזקקו לבנק. בתחילה הם השתמשו בשירותי הבנק של יוהנס פרוטיגר, בנקאי ממוצא שווייצרי, בירושלים, אך זה פשט את הרגל ב-1896. הבנק של פרוטיגר היה גלגול של בנק של המסיון על שם סנט כרישונה. אחרי התמוטטות הבנק פתח את שעריו דויטשה פלשתינה בנק בתמיכת משרד החוץ הגרמני, במטרה לעזור לנתינים גרמנים כטמפלרים, וגם כמשקל נגד בנק קרדי ליונה הצרפתי. בנק זה פורק אחרי מלחמת העולם הראשונה, כרכוש אויב.

"אגודת הטמפלרים (ההיכל)" הקימה את הבנק שלה ב-11 ביולי 1924. הסניף הראשי היה ביפו, ונפתחו סניפים ברחוב השוק בחיפה ובירושלים. הבנק העסיק עשרות עובדים גרמנים, אך גם ערבים ויהודים. מנהלי הבנק היו כריסטוף וו. הופמן עד 1932, ותימוטאוס וורסט עד סגירת הבנק. הבנק עסק במימון הפעילות הטמפלרית בשטחי החקלאות (כגון יצוא תפוזים משרונה), התעשייה והמסחר. הבנק השתלב גם בעשייה הציונית שגדלה מאוד בעלייה החמישית. ב-1933 מונה הבנק כנציגו של הדויטשה רייכבנק.

איסור על עסקאות עם יהודים אחרי ליל הבדולח, בנובמבר 1938, הביא את בנק אגודת הטמפלרים לכדי כמעט פשיטת רגל. על מנת להחלץ מפשיטת הרגל הוצע על ידי חברת העברה לרכוש, בעזרת הבנק, אדמות באזור שרונה. מאחר שחברת העברה עבדה "באישור" השלטון הנאצי, היה זה ניסיון לעבור על האיסור ולהמשיך בזרימת ההון של הבנק. פרוץ מלחמת העולם השנייה סיכל את המכירה באיבה. הממשל הבריטי סיים את ההתיישבות הטמפלרית בארץ ישראל, והבנק נסגר בידי משרד הכונס הרשמי, ב-12 בספטמבר 1939. סגירתו הסופית של הבנק הייתה עם הקמת מדינת ישראל.

הערות שוליים
------------

1. ↑  דוד קרויאנקר, **ירושלים שכונות ובתים - תקופות וסגנונות**, הוצאת כתר, 1996, עמ' 17-18
2. ↑  דויטשה פלשתינה בנק מתוך האוסף של צבי ויהודה ברלב, משרד ברלב ושות', רואי חשבון
3. ↑  יובל אליצור, **הבנקאים, סיפורה של הרפתקאה**, הוצאת דומינו, 1984, עמ' 34
4. ↑  הכרזות - פרוק העסקים של הבנק החקלאי הקיסרי העותומני בפלשתינה (א"י), דואר היום, 24 במאי 1921
5. ↑  **האגודות השיתופיות לאשראי והמוסדות הבנקאים 1903-1939**, יחידת המחקר - המפקח על הבנקים
6. ↑  ספר המסחר והתעשייה, חיפה, 1937
7. ↑  הבנקאות בחיפה - בנקים עם אוריינטציה גרמנית ב"חיפה מבלי לקום מהכורסא"
8. ↑  Bank der Tempelgesellschaft in 1936, פלסטיין פוסט, 21 באפריל 1937
9. ↑  א' פ' מיכאליס, מאה שנה בנקאות ומטבע בארץ-ישראל, **רבעון לבנקאות**, כסלו תשמ"ה, דצמבר 1984
10. ↑  ידיעות כלכליות, דבר, 20 באוגוסט 1928
11. ↑  haifa-guide-1934-banks
12. ↑  "הטמפלרים" בארץ ומקומם בחברה המקומית, הספרייה הלאומית
13. ↑  א.פ.מיכאליס, מאה שנה בנקאות ומטבע בארץ-ישראל, **רבעון לבנקאות**, כסלו תשמ"ה, עמ' 80
14. ↑  גבריאל אלכסנדר, עסקות-מקרקעין בחיפה בין גרמנים לבין הקרן הקיימת לישראל 1936–1937, קתדרה, 48 (תמוז תשמ"ח), עמ' 164 -168
**עובד סוציאלי הממונה על פי חוק, להגנה על אנשים עם מוגבלות שכלית התפתחותית** (עד דצמבר 2010 "פקיד סעד להגנה על אנשים עם פיגור שכלי"), הוא עובד סוציאלי שעבר הכשרה מיוחדת בתחום החוק ותקנותיו, ועוסק בהגנה על אנשים הלוקים במוגבלות שכלית התפתחותית.

תפקיד
-----

חוק חסרי הישע (טיפול במפגרים) תשכ"ט 1969, מסדיר את הגדרתו של אדם הלוקה בפיגור שכלי, את זכויותיו ואת דרכי הטיפול בו. החוק מגדיר עובד סוציאלי שתפקידו לרכז דיווחים על אנשים הסובלים מפיגור שכלי, ולוודא שהם מטופלים על ידי שירותי הרווחה. לצורך בדיקת דיווחים, רשאי העובד הסוציאלי לבקש ידיעות הנוגעות לאדם הלוקה בפיגור מכל אדם בעל ידע לעניין, ועל הנשאל להשיב לו תשובות כנות ומלאות, זולת תשובה העלולה להפלילו. בנוסף רשאי העובד הסוציאלי להיכנס, על פי צו של בית המשפט, לכל מקום שבו נמצא אדם הלוקה בפיגור, או שיש לעובד הסוציאלי יסוד להניח שהוא נמצא שם, ולבדוק את התנאים בהם הוא מטופל.

במקרה שהעובד הסוציאלי סובר שיש סכנה מיידית ללוקה בפיגור או שהוא מהווה סכנה, הוא רשאי לפעול מיידית לצורך מניעת הסכנה, ללא צורך בפנייה לוועדת אבחון ואף ללא הסכמת הלוקה בפיגור או האחראי עליו. החוק קובע עונש מאסר למי שמפריע לפקיד סעד בביצוע תפקידו, ועונש של קנס כספי למי שאינו מוסר מידע נדרש אודות האדם הלוקה בפיגור. עם זאת, על העובד הסוציאלי להודיע מיידית לבית המשפט על התערבותו, ובית המשפט רשאי לשנותה או לבטלה.

העובד הסוציאלי עצמו מחויב בסודיות, ונאסר עליו בחוק לדווח על המידע שהתגלה לו במסגרת תפקידו. אף על פי כן חלה עליו חובת דיווח במקרים של עבירות מין, התעללות, או גרימת חבלה חמורה. חובת הדיווח גוברת על חובת החיסון המקצועי של העובד הסוציאלי. עובד סוציאלי המקבל דיווח בנושא חייב להעבירו למשטרה, בצירוף המלצותיו הטיפוליות. באפשרות העובד הסוציאלי להמליץ למשטרה להימנע מלפעול. קיימת לעובד הסוציאלי אפשרות לפנות ל"ועדת פטור" ולבקש שתפטור אותו מחובת הדיווח למשטרה.

תוקף חוקי
---------

סמכות העובד הסוציאלי באה מתוקף החוקים הבאים:

* חוק הסעד (טיפול במפגרים) התשכ"ט 1969 (וכן תיקון משנת 1975 (סעיף 19) ותיקון משנת 2000).
* חוק חסרי ישע (תיקון מס' 26 לחוק העונשין - חובת הדיווח 1989).
* חוק הכשרות המשפטית והאפוטרופסות 1975, בתיאום עם פקיד סעד לסדרי דין
* חוק הליכי חקירה והעדה (התאמה לאנשים עם מוגבלות שכלית או נפשית), בשיתוף עם חוקים אחרים.

קישורים חיצוניים
----------------

* חוק הסעד (טיפול במפגרים) תשכ"ט 1969: החוק והתקנות(הקישור אינו פעיל). מתוך אתר be לאנשים מיוחדים.

הערות שוליים
------------

1. ↑  חוק חסרי הישע (טיפול במפגרים) תשכ"ט 1969, סעיף 3 א'
2. ↑  סעיף 4 לחוק
3. ↑  סעיף 18 לחוק
4. ↑  סעיף 16 לחוק
5. ↑  סעיף 17 לחוק
6. ↑  בנוסף לאמור לעיל, העובד הסוציאלי הממונה על פי חוק, מעורב במידת הצורך, לפי ההקשר ובשיתוף עם אחרים, גם בהפעלה וישום של חוק חינוך מיוחד, התשמ"ח-1988, וחוק מעונות יום שיקומיים התש"ס 2000, לצורך הגנה על אנשים הלוקים בפיגור שכלי
**פרנק פראזטה** (אנגלית: Frank Frazetta; ‏9 בפברואר 1928 – 10 במאי 2010) היה אמן אמריקאי-איטלקי אשר נודע במיוחד בשל יצירותיו בתחום הקומיקס וציורי השמן שיצר בסוגות הפנטזיה והמדע הבדיוני.

ביוגרפיה
--------

פראזטה נולד וגדל בברוקלין שבניו יורק. בגיל שמונה, בהמלצת מוריו, החל ללמוד בבית הספר לאמנות יפה של ברוקלין (Brooklyn Academy of Fine Arts), שם למד תחת הדרכתו של האמן האיטלקי מישל פאלנגה. בשנת 1944, בהיותו בן 16, החל לעבוד בתחום הקומיקס בסטודיו של אמן הקומיקס ברנרד ביילי. בהמשך החל ליצור ספרי קומיקס מסוגת מערבונים, פנטזיה, מסתורין, דרמה היסטורית ועוד. בתחילת שנות ה-50 עבד עבור EC Comics,‏ National Comics,‏ Avon Comics ומספר חברות קומיקס אחרות.

בעקבות הפרסום לו זכה בשל עטיפות שיצר לקומיקס "באק רוג'רס", החל פראזטה לעבוד עם אמן הקומיקס אל קאפ על רצועת הקומיקס שלו "Li'l Abner". באותה תקופה יצר פראזטה גם רצועת קומיקס משלו בשם "Johnny Comet", וכמו כן עבד יחד עם אמן הקומיקס דן בארי על רצועת הקומיקס היומית "פלאש גורדון".

לאחר שעבד יחד עם אל קאפ במשך תשע שנים, חזר פראזטה לעבוד על ספרי קומיקס. במהלך תקופה זו לקח חלק בפיתוח רצועת הקומיקס הפרודית "Li'l Annie Fannie" מאת הארווי קורצמן וויל אלדר.

בשנת 1964 יצר ציור של רינגו סטאר עבור מד מגזין, שעורר עניין בקרב אולפני יונייטד ארטיסטס. בעקבות זאת החל במהלך שנות ה-60 ליצור כרזות לסרטי קולנוע. באותה תקופה יצר גם ציורים לעטיפות של ספרי הרפתקאות. בהמשך מרבית יצירותיו של פראזטה היו ציורי שמן ואיורים לכרזות של סרטים, עטיפות ספרים, ולוחות שנה. בין הכרזות הבולטות שיצר לסרטי קולנוע, היו מה חדש חתלתולה? (1965), סוד ההצלחה שלי (1965), סלח לי, אתה נושך את צווארי (1967) ומלכודת לבלש (1977).

במהלך שנות ה-80 עבד יחד עם ראלף בקשי על הפקת סרט האנימציה "אש וקרח", שיצא לאקרנים ב-1983 והושפע במיוחד מבחינה ויזואלית מהסגנון המאפיין את ציורי הפנטזיה של פראזטה.

ב-2003 הופק הסרט "Frazetta: Painting With Fire", המתעד את חייו של פראזטה.

בשנת 2009 נמכר ציורו של פראזטה "קונאן הכובש" (Conan the Conqueror) בעבור מיליון דולרים.

פראזטה נישא בנובמבר 1956 לאלינור קלי, ונולדו להם ארבעה ילדים. הוא מת משבץ מוחי ב-10 מאי 2010, בגיל 82, בבית חולים בפלורידה בקרבת מקום מגוריו.

ראו גם
------

* בוריס ואלחו

קישורים חיצוניים
----------------

ויקישיתוף מדיה וקבצים בנושא **פרנק פראזטה** בוויקישיתוף
* 

* אתר האינטרנט הרשמי של פרנק פראזטה
* frankfrazetta.net, אתר המוקדש לפראזטה

הערות שוליים
------------

1. ↑  "Frank Frazetta, master of fantasy art, dead at 82". *poconorecord.com*. נבדק ב-30 בספטמבר 2014. `{{cite web}}`:  (עזרה)
2. ↑  "Frank Frazetta Art Gallery". אורכב מ-המקור ב-2014-06-11. נבדק ב-30 בספטמבר 2014. `{{cite web}}`:  (עזרה)
3. ↑  FRAZETTA PAINTING SELLS FOR $1 MILLION
4. 1 2  Frank Frazetta, Illustrator, Dies at 82, NY Times

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007589978605171
* BNE: XX4859916
* BnF: cb119034925 (data)
* CANTIC: a10719520
* CiNii: DA19073509
* GND: 121290980
* ICCU: CFIV145029
* ISNI: 0000 0001 1767 7606
* LCCN: n50025484
* MusicBrainz: f64f9772-a7fd-4517-b471-484d5ba88243
* NKC: xx0195842
* NTA: 07401238X
* RKD: 426864
* SNAC: w6rv139x
* SUDOC: 026873850
* ULAN: 500111285
* VIAF: 66467385
* WorldCat: lccn-n50025484

 |
תצלום של בובת משימרו
**משימרו** (בקוריאנית: **마시마로**) הוא דמות קוריאנית בדיונית שדומה לארנב שמן, ונוצרה על ידי קים ג'ה אין. משימרו ידוע גם בשם Yupki Tokki ("ארנב ביזארי" בקוריאנית).

משימרו נראה לראשונה בסדרה של אנימציות פלאש באינטרנט (בעיקר ללא דיבורים, אם כי מדי פעם מופיעה שם מילה בקוריאנית).

בדומה להלו קיטי, נפוץ משימרו כסחורה בשוק הצעצועים בעיקר בשוקי אסיה.

הקריקטורות המקוריות של משימרו מלאות 'הומור שירותים', דבר הניכר בצעצועים שלו. לראיה – משימרו עצמו מופיע לעיתים קרובות עם פומפה תקועה בראשו. 

בניגוד להלו-קיטי ודמויות חמודות דומות, מצטייר משימרו כבריון שמן ודוחה ולעיתים קרובות נזקק לאלימות כדי לכפות את רצונו על אחרים.

למשימרו יש כפיל חום - Chocomaro. צ'וקומרו מופיע בשתי פרודיות של משימרו ומנסה לעשות את מה שמשימרו עושה בדרך כלל בפרקים הללו, אבל תמיד נכשל בסופו של דבר. 
לא ידוע בדיוק מה טיב היחסים של צ'וקומרו ומשימרו אך רובם מאמינים כי הוא אחיו.

השם "משימרו" הגיע מהאחיינית של היוצר כשעיוותה את שם הממתק הידוע מרשמלו.[דרוש מקור]

קישורים חיצוניים
----------------

* אתר האינטרנט הרשמי של משימרו
* בלוג - משימרו מטייל בארץ ישראל
**משק הדלק בישראל** הוא משק הדלק בשטח מדינת ישראל ובשטחים שבשליטתה.

מבנה משק הדלק
-------------

שרשרת האספקה של הדלק בישראל מורכבת ממספר קטן של גופים גדולים, האחראים על יבוא, אחסון והפצה של מוצרי אנרגיה.

### יבוא מוצרי אנרגיה

נעשה על ידי מספר גופים:

* חברת החשמל לישראל מייבאת מזוט ופחם
* בז"ן מייבאת נפט גולמי
* חברות הדלק בישראל מייבאות תזקיקי דלק.

רוב הנפט הגולמי בישראל (כ-91%) מיובא ממדינות ברית המועצות לשעבר. כ-7% מהנפט הגולמי מיובא ממקסיקו.

### אחסון

נעשה על ידי חברת תשתיות נפט ואנרגיה (תש"ן) וחברת חברת קו צינור אילת אשקלון (קצא"א) במתקניהם באשקלון, אילת וחיפה.

### זיקוק והפצה

הנפט הגולמי עובר תהליכי זיקוק בבתי זיקוק לנפט בחיפה ובאשדוד, מאוחסן ומונפק יחד עם התזקיקים במפעלי תש"ן וקצא"א. הנפט המזוקק משמש להפקת סולר לתחבורה, סולר להסקה, בנזין, ותזקיקים מסחריים נוספים.

### מכירה לצרכנים

 ערך מורחב – **תחנות דלק בישראל**  

פרק זה לוקה בחסר. אנא תרמו לוויקיפדיה והשלימו אותו. 
### צרכנים

על פי דו"ח צריכת מוצרי דלק, בשנת 2020 צרך המשק הישראלי (כולל הרשות הפלשתינאית) 7.6 מיליון טון מוצרי דלק. הצרכנים העיקריים היו סולר לתחבורה (2.5 מיליון טון) ובנזין 95 (2.3 מיליון טון). צרכנים גדולים נוספים הן התעשיות הפטרוכימיות, תעופה אזרחית, אוניות וייצור חשמל. נתוני צריכת הדלק של מערכת הביטחון חסויים.

מיסוי
-----

פילוח מרכיבי מחיר הדלק בישראל (אוגוסט 2016)
מחיר הנפט בישראל נקבע על ידי משרד התשתיות הלאומיות, האנרגיה והמים.

מחיר הבנזין לצרכן בתחנות הדלק מורכב מן הרכיבים הבאים:

* המחיר בשער בית הזיקוק (מורכב מממוצע מחירי הדלק באירופה, בתוספת עלויות הובלה)
* בלו (נקבע על ידי רשות המיסים)
* סל הוצאות השיווק לבנזין
* מע"מ (נקבע על ידי משרד האוצר)
* תוספת שירות מלא (אם ניתן)

מחיר הדלק בעולם משפיע אך במעט על מחירי הבנזין בתחנות הדלק בישראל, מכיוון שמרכיב המס שבמחיר הדלק בישראל הוא מן הגבוהים בעולם - מסי הבלו והמע"מ (המועברים למשרד האוצר) מהווים כ-60% ממחיר הדלק בארץ.

קישורים חיצוניים
----------------

* משק הדלק בישראל, באתר משרד האנרגיה

הערות שוליים
------------

1. ↑  אז ממה מורכב מחיר הדלק שלנו? מהרבה רגולציה, באתר ביזפורטל, ‏10 באוקטובר 2005.
2. ↑  מחיר הדלק בישראל, באתר משרד התשתיות הלאומיות, האנרגיה והמים, ‏30 באוגוסט 2016
3. ↑  ענבל עומר ואטילה שומפלבי, מתי נוכל לשלם פחות מ-5 שקלים על הדלק?, באתר ynet, 26 באוגוסט 2015
גויוצפל
**גויוצפל** (שם מדעי: Goyocephale;‏ "goyo" במונגולית: "מעוטר", "kephale" ביוונית עתיקה: "ראש", כלומר "ראש מעוטר") הוא סוג של דינוזאור צמחוני ממשפחת פכיצפלוזאוריים אשר נמצא במונגוליה ב-1982 בידי החוקרים אלטנגרל פירל (Altangerel Perle), טרזה מריאנסקה (Teresa Maryańska) ועמיתיהם. השלד שנמצא כלל גולגולת רחבה, עצמות גפיים, אגן ומספר חוליות. מבנה הגולגולת מרמז שהיה קרובו של ההומלוצפל בעל המבנה המחודד.

מאפיינים
--------

לדינוזאור היו גולגולת קטנה שפנתה אחורה והייתה בעלת זיזים רבים לאורכה ולצדדיה, ששימשו כבולמי זעזועים. הוא היה בעל לסת עם מקור קרני שבו מספר ניבים ארוכים מוזרים ומאחוריהם שיניים טוחנות קטנות יותר. הגוף היה קליל באורך 2 מטרים והיה בעל רגליים ארוכות בנות 3 אצבעות. הוא היה מותאם יותר לריצה מקרוביו כמו הפכיצפלוזאורוס.

באופן כללי הוא נחשב לסוג פרימיטיבי במשפחת הפכיצפלוזאוריים ולעיתים הוא משויך יחד עם ההומלוצפל למשפחה נפרדת - הומלוצפליים (Homalocephalidae).

בתרבות
------

דינוזאור זה הופיע במשחק פארק היורה 3: בניית פארק.

קישורים חיצוניים
----------------

ויקישיתוף מדיה וקבצים בנושא **גויוצפל** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**פרנסיס האץ' קימבל** (באנגלית: **Francis Hatch Kimball**;‏ 24 בספטמבר 1845 – 20 בדצמבר 1919) היה ארכיטקט אמריקאי שפעל בניו יורק.

ביוגרפיה
--------

פרנסיס קימבל נולד בעיירה קטנה במיין. לאחר לימודי אדריכלות באנגליה, הוא חזר לארצות הברית והחל לעבוד עם שותפו תומאס ויסדייל. הם עבדו ביחד עם בניין תיאטרון-קזינו במנהטן. פרנסיס קימבל היה בין האדריכלים הראשונים בארצות הברית שניצלו טרקוטה בעיצוב בניינים. לאחר ששותפו נפטר הוא עבד תקופה מסוימת כעצמאי ואחר כך שותף בחברת אדריכלים Kimball & Thompson.

בשנת 1885 הוא השלים בניין ברודוויי 26 המקורי שבהמשך נהרס. הוא היה בעל 31 קומות. בהמשך הוא תכנן בניינים רבים ברחבי מנהטן.

בשנת 1894 הוא סיים את עבודתו על בניין חברת הביטוח מנהטן לייף (הבניין הראשון בעיר מעל לגובה של 100 מטר) ובשנת 1908 על בניין סיטי אינווסטינג.

קימבל נפטר ב-20 בדצמבר 1919 בניו יורק ונקבר בבית הקברות לינווד בהבריל, מסצ'וסטס.

קישורים חיצוניים
----------------

ויקישיתוף מדיה וקבצים בנושא **פרנסיס קימבל** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 2210 073X
* LCCN: nr90002171
* SNAC: w6s47qs0
* ULAN: 500251552
* VIAF: 34304317
* WorldCat: lccn-nr90002171

 |
**גוֹישי הירוֹי** (ביפנית: **碁石ひろい**), מוכרת גם כ**הירוימונו**, היא סוג של חידת היגיון שפורסמה על ידי ההוצאה לאור ניקולי.

חוקים
-----

טבלת גוישי הירוי לא פתורה
המשחק מתבצע על גבי טבלה מרובעת, כאשר על חלק מהצטלבויות בטבלה נמצאים עיגולים.

המטרה היא לבחור באופן רעיוני את העיגולים על המעגל בסדר כזה, כאילו היו אבנים על לוח. בוחרים אבן וממנה ממשיכים בכל כיוון מאונך או מאוזן ממנה עד שמגיעים לאבן הבאה שעוד לא נבחרה. ממשיכים כך בבחירת האבנים עד שכל האבנים נבחרו. כאשר מוצאים פתרון, ממספרים את האבנים בסדר שצריך לבחור אותן על מנת שכל האבנים תבחרנה. אסור לדלג מעל אבן שלא נבחרה, אף על פי שמותר לדלג מעל חלל ריק או מעל אבנים שנבחרו כבר.

שיטות פתרון
-----------

טבלת גוישי הירוי פתורה
נקודה טובה לפתיחה היא למצוא אבן שניתן להגיע אליה רק דרך אבן אחת אחרת. משם, רוב הפתרון כבר נהיה ברור יותר. המיומנות הכי חשובה לגוישי הירוי היא לזכור אילו אבנים נבחרו כבר ואילו לא.

ראו גם
------

* רשימת החידות של ניקולי

קישורים חיצוניים
----------------

ויקישיתוף מדיה וקבצים בנושא **גוישי הירוי** בוויקישיתוף

הערות שוליים
------------

1. ↑
**ראובן אדיב** (**אֶרליך**) (5 ביוני 1930 – 23 בדצמבר 2004) היה  שחקן תיאטרון וקולנוע ומורה לאמנות הבמה.

ביוגרפיה
--------

אדיב נולד בירושלים ב-1930. בשנות ה-40 השתתף כילד בחוג דרמטי של הבמאי רפאל צבי. בתחילת שנות ה-50 הוא שיחק ב-האהל ובתיאטרון הקאמרי. ב-1954 נסע לארצות הברית, למד באולפן השחקנים של לי סטרסברג ביחד עם אל פצ'ינו, ברברה סטרייסנד, דניס הופר ומרילין מונרו. הוא הצטרף לחוג הבמאים של בית הספר והמשיך ללמד שם. כן הופיע בהצגות בברודוויי ובאוף ברודוויי.

ב-1970 חזר לישראל והתקבל לעבודה כמורה למשחק ולבימוי בבית צבי. בין תלמידיו היו ארנון צדוק, שמיל בן ארי, אבי פניני, דב רייזר, סלים דאו, יוסוף אבו ורדה ועוד.
הוא המשיך לשחק בהבימה, התיאטרון העירוני חיפה ותיאטרון גיורא גודיק.
ב-1979 התמנה כמנהל בית הספר למשחק בסמינר הקיבוצים. 

אדיב הופיע במספר סרטים:

* מלכת הכביש (1971)
* גבעת חלפון אינה עונה (1976)
* לופו בניו יורק (1976)
* קשר הדבש (1977)
* הגן, לצד שייקה אופיר ומלאני גריפית, (1977)

לקהל הישראלי מוכר אדיב בעיקר בגלל הופעתו בסרט "גבעת חלפון אינה עונה" כמח"ט "בונדי", שם הוא מתחקר את ויקטור חסון (שייקה לוי) בשאלות על טקטיקה צבאית, פוקד על סרג'ו קונסטנצה (ישראל פוליאקוב) לזרוק רימון ומרגיע את המ"פ שמגר (טוביה צפיר) שמתנהג כאדם שיצא מדעתו.

ב-1980 הזמין משרד החינוך והתרבות את כריסטופר פיטס, המנהל לשעבר של בית הספר "דרמה סנטר" בלונדון כדי לבחון את רמתם של בתי הספר למשחק בישראל. 
פיטס נפגש עם אדיב בסביבות 1982 והציע לו ללמד ב"דרמה סנטר". בין תלמידיו היו: קולין פירת', פול בטאני, פולי ווקר ועוד.
אדיב לימד גם בבית הספר הלאומי למשחק בגטבורג שבשוודיה בשנים 1986-1996. 
התגורר בלונדון יותר מעשרים שנה, עד מותו. 
נישא לגליה נתיב, (שימשה כקריינית ומגישה בקול ישראל) אותה הכיר כשלימד אותה משחק בבית צבי.

ראובן אדיב נפטר מהתקף לב בביתו בדצמבר 2004, בגיל 74, ונקבר בלונדון. הותיר אחריו את רעייתו ושני ילדים.

קישורים חיצוניים
----------------

* ראובן אדיב, במיזם "אישים" לתיעוד היצירה הישראלית
* ראובן אדיב, במסד הנתונים הקולנועיים IMDb (באנגלית)
* ראובן אדיב, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב
* ראובן אדיב, בארכיון הבימה
* ראובן אדיב, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב
* טלילה בן-זכאי, לא רק עם ה"מוזה": הערב עם ראובן אדיב, מעריב, 27 באוקטובר 1970
* ה. שרגא, 16 שנות "עבודה שחורה", מעריב, 19 ביולי 1971
* ענבל שתיוי, ראובן אדיב נפטר, nrg מעריב, 3 בינואר 2005

* Christopher Fettes, Reuven Adiv: Inspirational drama teacher, *The Guardian*, 31 January 2005


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007506262405171

 |
**ראדניצ'קי קראגויבאץ** (בסרבית: **КК Раднички Крагујевац**) הייתה קבוצת כדורסל סרבית מהעיר קראגויבאץ, שהתמודדה בליגת העל הסרבית, ביורוקאפ ובליגה האדריאטית. אשר שיחקה בין השנים 1994 עד 2014.

היסטוריה
--------

הקבוצה נוסדה בשנת 1994 בעיר ורשאץ ושמה הראשון היה: "קונדיביק ורשאץ".
המועדון התקדם בתחילת שנות ה-2000 כאשר הספונסר היה חברת "Svislajon Takovo" מהעיר מילנובץ' גורניי.

הקבוצה השתתפה בליגה הבלקנית בעונת 2008/09. ובעונה לאחר מכן קיבל המועדון אישור להשתתף בליגה האדריאטית.

הרצון של נשיא המועדון רודוליוב דרסקוביץ' (שהוא גם הספונסר), היה לעבור לשחק בעירו "מילנובץ' גורניי", בטענה שבעיר "ורשאץ'" קיים כבר מועדון גדול כמו המופארם ורשאץ. מנהלת הליגה האדריאטית לא איפשרו למועדון לקיים משחקים בעיר '"מילנובץ' גורניי", והספונסר "Svislajon Takovo" עזב המועדון. המועדון החליט לשחק בעיר קראגויבאץ, שקבוצת הכדורסל שלה הייתה מתנדנדת בין הליגה הראשונה לשנייה. וכך נוצר האיחוד בשנת 2009 עם **קבוצת הכדורסל של ורשאץ'**, למועדון כדורסל **ראדניצקי קראגויבאץ**.

בעונת 2009/10 הגיעה הקבוצה עד לחצי גמר הפלייאוף בליגה הסרבית.
בעונת 2010/11 שוב הגיעה הקבוצה לחצי גמר הפלייאוף והספידה לקבוצת המופארם ורשאץ 2-1 בסדרה. ובנוסף הגיעה גם לחצי גמר הגביע הסרבי.

בסיום עונת 2013/14 פורקה הקבוצה.

תארים והישגים
-------------

* **ליגת העל הסרבית**:
	+ חצי גמר: 2010, 2011, 2012
* **הגביע הסרבי**:
	+ חצי גמר: 2011, 2012, 2013
* **הליגה האדריאטית**:
	+ חצי גמר: 2013

שמות קודמים
-----------

* קונדיביק ורשאץ (1994–2001)
* ליאונס ורשאץ (2001–2004)
* סוויסליאון טוקובו ורשאץ (2004–2009)
* ראדניצ'קי קראגויבאץ (2009–2014)

האולם הביתי של הקבוצה הוא: "היכל ייזרו" (היכל האגם), המכיל 5,320 מקומות ישיבה.

קישורים חיצוניים
----------------

ויקישיתוף מדיה וקבצים בנושא **ראדניצ'קי קראגויבאץ** בוויקישיתוף
* אתר האינטרנט הרשמי של ראדניצ'קי קראגויבאץ
* ראדניצ'קי קראגויבאץ, ברשת החברתית טוויטר
* דף הקבוצה בליגה האדריאטית
מבחר סיכות דש
סיכת דש של ירושלים
**סיכת דש** היא סיכה המיועדת לענידה בדש של חליפה, או על כיס חולצה. סיכה זו נועדה להזדהות עם ארגון או חברה שהלובש משתייך אליה.

שימושים שונים
-------------

סיכת דש משמשת פעמים רבות לצרכים פוליטיים, כגון בקמפיינים פוליטיים או בכהונה בתפקיד של ראשי ערים וראשי מדינה. סיכת דש גם משמשת בעת משברים, כדוגמת סיכת דגל ארצות הברית אותה נהגו לענוד נשיאים שונים לאחר פיגועי 11 בספטמבר, וכן סרטי מודעות שלעיתים נענדים כסיכת דש. בברית המועצות ובסין העממית היה נהוג לענוד סיכות של לנין או של מאו. כמו כן, חברי המפלגה הנאצית בגרמניה קיבלו סיכות של המפלגה, אותה ענדו על הדש עת היו לבושים בלבוש אזרחי.

לסיכת הדש שימוש מקצועי, וכך לדוגמה ביפן נהוג לענוד סיכת דש של החברה, משרד עורכי דין או העירייה שבה עובד עונד הסיכה.

בצבאות שונים נוהגים לענוד סיכה כלשהי על דש מקטורן המדים, כפי שנהוג בצה"ל עם סיכת המ"מ.

סיכות דש מהוות גם מרצ'נדייז, וסיכות של כוכבים שונים נמכרות למעריצים. דוגמה חריגה לכך היא כאשר מנהלו של אלביס פרסלי, קולונל תום פרקר, מכר סיכות דש עם הכיתוב "I HATE ELVIS" על מנת להרוויח גם משונאיו של הזמר.

ראו גם
------

* סיכה (הרלדיקה)
* קוד לבוש
* דש (ביגוד)

קישורים חיצוניים
----------------

ויקישיתוף מדיה וקבצים בנושא **סיכת דש** בוויקישיתוף

הערות שוליים
------------

1. ↑  Gilbert Cruz, A Brief History of the Flag Lapel Pin, TIME, ‏3 ביולי 2008
2. ↑  Colin P. A. Jones, Badges of honor: What Japan's legal lapel pins really mean, The Japan Times, ‏2015-02-23 (ב־American English)
3. ↑  The ingenious way Elvis Presley even made money off his haters, CBC, ‏9 ביולי 2018 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4041097-3

 |
**אלקין סוטו חאראמייו** (בספרדית: **Elkin Soto Jaramillo**, נולד ב-4 באוגוסט 1980 במניסאלס שבקולומביה) הוא כדורגלן עבר קולומביאני, ששיחק בעמדת הקשר, וזוהה בעיקר עם אונסה קלדס הקולומביאנית ועם מיינץ 05 הגרמנית. סוטו ערך 26 הופעות במדי נבחרת קולומביה.

קריירת מועדונים
---------------

סוטו החל לשחק כדורגל במחלקות הנוער של קבוצת אתלטיקו נסיונל ממדיין. ב-1999, החל לשחק לראשונה בקבוצת בוגרים במדי אונסה קלדס. לאחר 5 שנים, בהן זכה באליפות ליגת העל הקולומביאנית בשנת 2003, ובקופה ליברטדורס היסטורי עבור קבוצתו בשנת 2004, לאחר ניצחון בגמר על בוקה ג'וניורס הארגנטינאית, עבר סוטו לשכנה אקוודור, כשחתם בקבוצת ברצלונה ספורטינג קלוב מהעיר גוויאקיל. לאחר עונה וחצי בגוויאקיל, סוטו עבר לראשונה בקריירה לאירופה, עת שחתם במועדון הגרמני מיינץ 05, בפגרת החורף של עונת 2006/07. בעונה הראשונה של סוטו במיינץ, הקבוצה ירדה אל הבונדסליגה השנייה. כעבור שתי עונות, סוטו ומיינץ חזרו אל הבונדסליגה, ומיינץ הפכה למועדון יציב יחסית במרכז הטבלה, כשסוטו משמש כאחד משחקני המפתח. סוטו שיחק במיינץ עד עונת 2014/15 וחוזהו היה אמור להסתיים בסוף עונה זו, אך הוא נפצע בצורה חמורה במשחק ליגה מול המבורג במחזור ה-31, וזמן החלמתו הוערך בכשמונה חודשים. כמחווה של רצון טוב לשחקן בעל ותק של שמונה עונות במועדון, הוחלט במיינץ להאריך את חוזהו של סוטו בשנה נוספת ולשלם את שכרו, על אף שידוע כי לא יוכל לשחק בה. בקיץ 2016 חזר לאחר 12 שנה לאונסה קלדס. בשנת 2017 פרש סוטו ממשחק פעיל.

קריירה בינלאומית
----------------

סוטו שיחק לראשונה עבור נבחרת קולומביה ב-2004. הוא נכלל בסגל קולומביה לטורניר קופה אמריקה 2011. במשך 9 שנות פעילות בנבחרת, שותף סך הכל ב-26 משחקים בהם כבש שישה שערים.

תארים
-----

עם אונסה קלדס:

* אליפות ליגת העל הקולומביאנית: 2002/03
* קופה ליברטאדורס: 2003/04

קישורים חיצוניים
----------------

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת קולומביה – קופה אמריקה 2011** |
| --- |
| 1 נ. ראמוס • 
2 ספאטה • 
3 יפס • 
4 בוליבאר • 
5 אנצ'יקו • 
6 סאנצ'ס • 
7 ארמרו • 
8 אגילאר • 
9 פלקאו • 
10 קוואדראדו • 
11 רודאייגה • 
12 נ. מרטינס •
13 גוארין • 
14 פראה •
15 ולנסיה •
16 סוטו •
17 מורנו •
18 סונייגה •
19 גוטיירס •
20 ראמוס •
21 ג'. מרטינס •
22 מוסקרה •
23 קסטייו •
מאמן: גומס | קולומביהקולומביה |
ה**קניארים** (ספרדית: **Cañari**; מקצ'ואה: **Kañari**) הם עם עתיק שהתגורר באזור הפרובינציות אסואי וקניאר באקוודור של ימינו. 

ה**קניארים** היו קבוצת שבטים שהתאחדו יחד לעם אחד. הקבוצה נעלמה בשל כיבושי אימפריית האינקה בראשות ואיינה קאפאק לכיוון צפון. האינקה כפו עליהם באופן אלים את השליטה ורצחו אלפי קניארים על מנת להפוך את השטח לחלק מן האימפריה. 

שבטי הקניארים נמצאו בעיקר סביב טומבמה, עיר שכונתה לעיתים "קוסקו השנייה", בשל דמיונה לבירה מבחינת החן והאדריכלות. במהלך מלחמת האזרחים באימפריית האינקה בין בניו של ואיינה קאפאק, הקניארים תמכו בוואסקאר, למרות שהיו באזור הצפוני, אותו ירש היורש הלגיטימי לכס המלוכה, אטוואלפה. בתחילה, שרי צבאו של ואסקאר, אטוק והאנגו, הצליחו לכבוש את השטחים בצפון ולהעביר את השטחים לשליטתם. אטוואלפה הצליח, בעזרת שרי צבא שהיו נאמנים לאביו, להביס את צבא ואסקאר ולגרום לו לסגת לכיוון דרום. אטוואלפה טבח בקניארים, כנאמני אחיו/אויבו ושרף את העיר טומבמבה.

קישורים חיצוניים
----------------

ויקישיתוף מדיה וקבצים בנושא **קניארים** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283375405171
* BnF: cb12154087h (data)
* LCCN: sh85019475

 |
**חרתת הרביעי** פילופטריס היה מלך נבטי, שמלך לערך בין השנים 9 לפנה"ס - 40 לספירה.

מקורות עליו
-----------

שמו מופיע בכתובת שנתגלתה בפטרה כבן למשפחת המלוכה וצאצא של המלך הנבטי מליכוס הראשון, וכמו כן הוא מאוזכר בכתביו של יוסף בן מתתיהו. בנוסף, מוזכר חרתת בכתובות שנמצאו בעבדת.

תולדותיו
--------

חרתת עלה לשלטון בעקבות הירצחו של אביו עבדת השלישי בשנת 9 לפנה"ס, ככל הנראה בהרעלה. 

הממלכה הנבטית בתקופתו הייתה הממלכה החזקה ביותר מבין שכנותיה של יהודה, והייתה לו מעורבות והשפעה רבה על מינוים של השליטים היהודים בארץ ישראל וסביבותיה, אשר היו מלכי חסות של הרומאים ומונו באישורם בלבד. על אף שלא היה ביחסים טובים במיוחד עם הרומאים ואוגוסטוס קיסר, היסס אם להכיר במלכותו, נטל חלק במשלחת עונשין של וארוס כנגד היהודים בשנת 4 לפנה"ס כשהוא מעמיד לרשותו חלק ניכר מכוחותיו הצבאיים.

חרתת היה נשוי פעמיים: אשתו הראשונה הייתה צ'ולדו - לה היה כבר נשוי לפני עלייתו לשלטון ושלט עמה במשותף בין השנים 9 לפנה"ס עד 16 לספירה, כאשר אז תמונתה הפסיקה להופיע על גבי המטבעות הנבטיים. שנים ספורות לאחר מכן מופיעה על גבי המטבעות שקילאת, אשתו השנייה, שמעמדה הרם מודגש כ"אחות המלך".

### הבסתו של הורדוס אנטיפס

חרתת השיא את בתו פצאלה להורדוס אנטיפס, שהתחתן עמה בתקווה לשמור על השקט בגבולותיו עם הנבטים. אולם, זמן קצר לאחר נישואיה נמלטה פצאלה בחזרה לאביה, לאחר שנודע לה על כוונותיו של אנטיפס להתגרש ממנה ולהתחתן במקומה עם הרודיאס היהודיה, אחותו של אגריפס הראשון מלך יהודה. התנגדותו של יוחנן המטביל לנישואים שניים להרודיאס הביאה להוצאתו להורג בעריפת ראש בלחצה של הרודיאס.

בתגובה לגירושיו מבתו פלש המלך הנבטי לשטחו של אנטיפס והנחיל לו תבוסה מוחצת במידה רבה בזכותו של פיליפוס, אחיו של אנטיפס, שהעביר את תמיכתו מצד לצד. אנטיפס הצליח להימלט ולהינצל רק הודות להתערבותם של כוחות רומאיים. בעקבות תבוסתו עתר הורדוס אנטיפס לקיסר טיבריוס, שהורה לשלוח שני לגיונות בפיקודו של ויטליוס. ויטליוס הגיע לירושלים עם כוחותיו, אך שב על עקבותיו לאחר שנודע לו על מותו הפתאומי של טיבריוס. אף על פי כן נמנע חרתת בסופו של דבר מניצול ניצחונו הצבאי (ייתכן בשל חשש ממעורבות רומאית עתידית) ונמנע מכיבושה של הטטררכיה של אנטיפס.

חרתת הרביעי מת בשנת 40 לספירה, והוריש את מלכותו לילדיו מליכוס השני ושקילאת השנייה, שמלכו במשותף.

קישורים חיצוניים
----------------

ויקישיתוף מדיה וקבצים בנושא **חרתת הרביעי** בוויקישיתוף

הערות שוליים
------------

1. ↑  ש. אחיענת, מחריביה של עבדת באו מערב, למרחב, 6 באפריל 1961

|  |  |
| --- | --- |
| בקרת זהויות עריכת הנתון בוויקינתונים | 
* GND: 1172671478
* VIAF: 20151654737708282818
* WorldCat (עם VIAF): 20151654737708282818

 |
**נחש סלוד-אף מערבי** המכונה גם **נחש סלוד-אף הערבה** (שם מדעי: ***Heterodon nasicus***) הוא מין של נחש ממשפחת הזעמניים החי באמריקה הצפונית ושייך לסוג נחש סלוד-אף.

מאפיינים
--------

נחש זה בעל מבנה ראש שטוח ואף סלוד הפונה מעלה. הוא מגיע לאורך של 40 - 50 ס"מ וצבעו משתנה בין שלושת תת-המינים השונים אך הוא בעל רצועות כהות לאורכו, המזכירות את רצועות העכסן. דבר זה נועד כדי לחקות את העכסן הארסי ולמנוע מטורפים להתקרב אליו. הוא בעל ראייה טובה עם עיניו הגדולות והחוטם העבה שלו המזכיר "חוטם חזיר" נועד לעזור לו לחפור באדמה. סלוד-האף בעל רוק ארסי מעט אם כי הוא לא משפיע על רוב האנשים, למעט עקצוצים ונפיחות מקומית.

הוא מצוי בטבע בטווח שבין דרום קנדה לצפון מקסיקו ולאורך מערב ארצות הברית באזורי חוליות, ערבות ופרריות, שיחיות, מדבריות ואזורי חקלאות. הוא נמצא עד לגובה 2,500 מטר. באזורים קרים הנחש נכנס לתרדמת חורף.

סלוד-האף הוא צייד של דו-חיים כמו מיני קרפדות, צפרדעים כמו אילניות או מלטאות קטנות. נחשים קטנים יאכלו גם פרוקי-רגליים כמו עכבישנים או חרקים. הטרף מוכש בניבים האחוריים בהם יש הרבה ארס המטפטף לתוך הקורבן. לעיתים נדירות הוא יטרוף גם מכרסמים קטנים.

נקבות הנחש מטילות 4–23 ביצים באזור פברואר-מרץ. הן בוקעות תוך 30 יום ולוקח לנחשים הצעירים כשנתיים להפוך לבוגרים.

תת-מינים
--------

* *Heterodon nasicus gloydi*
* *Heterodon nasicus kennerlyi*
* *Heterodon nasicus nasicus*

קישורים חיצוניים
----------------

ויקישיתוף מדיה וקבצים בנושא **נחש סלוד-אף מערבי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  נחש סלוד-אף מערבי באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* GND: 7677087-4

 |